ร้าน “ก๋วยเตี๋ยวต้มยำสุโขทัย @ สุทธิสาร” ร้านนี้ ตั้งอยู่ที่บริเวณแยกสุทธิสาร รัชดานั่นเองค่ะ คือจุดสังเกตคือบริเวณสะพานลอยข้ามแยกค่ะ ร้านนี้เป็นร้านแบบห้องแถวธรรมดาๆ แต่ไม่คับแคบ ไม่อึดอัดดีนะคะ แถมดูสะอาดสะอ้านน่าเข้าดีอีกด้วยค่ะ ส่วนเมนูร้านนี้ เค้ามีค่อนข้างหลากหลายอยู่เหมือนกันค่ะ อย่างเช่น ก๋วยเตี๋ยวต้มยำ ก๋วยเตี๋ยวน้ำตก เกาเหลา ส้มตำ ข้าวมันไก่ค่ะ แต่สำหรับวันนี้เราขอสั่งเป็น “ก๋วยเตี๋ยวน้ำตกหมู ตับ ชิ้น” รสชาติน้ำตกเค้าเจ้มจ้นมากกกกก ปรุงเพิ่มนิดหน่อย เราว่ารสชาติใช้ได้เลยค่ะ ส่วนตับก็นิ่มกำลังทาน แต่ลูกชิ้นเราว่ายังเฉยๆ นะ รวมๆ ราคาไม่แพง 40-50 บาท รสชาติกลางๆ แต่บริการดีก็โอเคเลยจ้า